[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Ko\u0303rgemal ku\u0308nkapealsel asuvat Bauska lossi piiravad kahelt ku\u0308ljelt Mu\u0304sa ja Me\u0304mele jo\u0303ed, mis iidsest rajatisest mo\u0308o\u0308dudes u\u0308hinevad Lielupe jo\u0303eks. Jo\u0303gede u\u0308hinemise paiga la\u0308hedusest alustasidki rahvusvahelise muuseumi o\u0308o\u0308 saabudes va\u0308ikesteks seltskondadeks jagunenud inimgrupid orienteerumist Bauska linnas."}, {"text_idx": "#000005", "text": "[pullquote]Kesklinnas palusime juhuslikel mo\u0308o\u0308dujatel ennast pildistada[/pullquote]Tegemist oli Soome-Balti piirkonna Y\u2019s Men o\u0303ppepa\u0308evadel osalenud veerandsaja inimesega, kelle kahepa\u0308evane Bauskas viibine kattus juhuslikult 19. mail aset leidnud muuseumio\u0308o\u0308ga. Igas tillukeses rahvusvahelises seltskonnas pidi olema va\u0308hemalt u\u0308ks la\u0308tlane, kes orienteeruks la\u0308tikeelses keskkonnas teistest paremini. Meie la\u0308ksime teele neljakesi: kaks la\u0308ti naist, u\u0308ks meessoost leedukas ja teine samast soost eestlane. Anna Ziemele ja Velta Benjava tulid La\u0308ti va\u0308ikelinnast Livanist, Kestutis Dringelis Leedu linnast Vievisest ja mina Sindist. Ko\u0303igis kohustuslikes peatuskohtades pidi kogu seltskond ja\u0308a\u0308ma u\u0308hele fotole, mis tagas vo\u0303imaluse osaleda hiljem auhinnaloosis."}, {"text_idx": "#000006", "text": "Bauska lossi kahe osa vahel puudub arhitektuuriline sarnasus. Vanem osa ehitati Liivi ordu poolt 15. sajandi keskpaigas, aga sellest on nu\u0308u\u0308dseks sa\u0308ilinud u\u0308ksnes punastest tellistest ja raudkividest lagunevad mu\u0308u\u0308rid. Kuramaa hertsogi Kettleri jaoks ehitatud residents valmis 16. sajandi lo\u0303pus ja on ta\u0308naseks eeskujulikult taastatud. Kolmandal korrusel asuvad hubased vo\u0303o\u0303rastetoad, mis vo\u0303imaldas esimest korda elus veeta kogu muuseumio\u0308o\u0308 muuseumis."}, {"text_idx": "#000007", "text": "Vist olnuks vo\u0303imalus ronida ka vana lossi torni, et vaadata Mu\u0304sa ja Me\u0304mele kokkuvoolu ja Zemgale kaunist maastikku, aga kohal olles ja\u0308i see vo\u0303imalus teadmata. Keegi ei o\u0308elnud sedagi, et oleks vo\u0303imalus ko\u0303rgete korruste vahel liftiga liikuda. Juhuslikult sai see vo\u0303imalus avastatud hiljem puht juhuslikult. Liftiga juhtus ka isea\u0308ralikke veidruseid, mille kohta selget selgitust ei saanudki, ku\u0308ll aga na\u0308gime teenindajate silmis arusaamatut pahameelt. Ha\u0308iresignaali pikale ja korduvale u\u0308u\u0308rgamisele reageerisid teenindajad nagu igapa\u0308evaselt mo\u0308o\u0308duva rongi vilesse ja nii vo\u0303tsime meiegi seda kui u\u0308ht muuseumi elavat eksponaati."}, {"text_idx": "#000008", "text": "Lossist va\u0308ljudes suundusime jo\u0303gede u\u0308hinemise paika, kus u\u0308he jo\u0303e hargnemise to\u0303ttu ja\u0308a\u0308b petlik mulje koguni nelja voolu u\u0308hinemisest. Kui teised valisid ja\u0308rgmise sihtkoha leidmiseks otsema tee, siis meie valisime Mu\u0304sa kallasraja, kus veepiiri la\u0308hedalt to\u0303usis ko\u0303rge ja\u0308rsak, milles na\u0308eb kohati devoni kivimite paljandumist. Lootsime silla la\u0308hedalt uuesti linnata\u0308navatele pa\u0308a\u0308seda, aga trepp asus hoopiski jo\u0303e vastaskaldal. Siiski o\u0303nnestus teatud maa mahako\u0303mpimise ja\u0308rel lo\u0303puks u\u0308ks kitsas teerada leida, mis pa\u0308a\u0308stis tuldud teele tagasi po\u0308o\u0308rdumisest. Kesklinnas palusime juhuslikel mo\u0308o\u0308dujatel ennast pildistada Bauska linna muuseumi ja raekoja ees."}, {"text_idx": "#000009", "text": "Linnast la\u0308bi jalutades ja pa\u0308rast Me\u0304mele jo\u0303e u\u0308letamist jo\u0303udsime Baltimaade suurimasse jo\u0303uvankrite muuseumisse. Tegelikult siiski vaid Bauskas asuvasse Riia Mootorimuuseumi na\u0308ituse filiaali. Tagasiteel otsisime uuesti u\u0308les raekoja platsi servas oleva o\u0303dusa kohviku, mille ukse kohalt lugesime \u201eTaverna\u201c. Kohvik u\u0308llatas Julius Meinl ta\u0308histusega tassi valatud kohviga, mis on Viini kohvisortidest ko\u0303ige tuntuim ja Euroopas vanim kohvi kaubama\u0308rk, enam kui 150-aastase ajalooga. Seda kohvi kiitsid ko\u0303ik lauas istujad."}, {"text_idx": "#000010", "text": "Paras rammestus jalgades, jo\u0303udsime Bauska lossi va\u0308ravatesse pa\u0308ris o\u0303igeks ajaks tagasi ja Piia Karro-Selg tunnistas meidki muuseumio\u0308o\u0308 orienteerumise edukateks lo\u0303petajateks. Suure rahvahulga kogunemine ja pimenevasse o\u0303htutaevasse suunatud vo\u0303imsate proz\u030cektorite kiired andsid ma\u0308rku, et midagi suurt on toimumas. Napiso\u0303naline inglisekeelne eelteavitus (perfomance in the castle from the muuseum nights program) ja\u0308ttis meidki po\u0303nevuses ootele. Varemetes 15. sajandil rajatud kindlustuse ko\u0303rgelt mu\u0308u\u0308rilt viskus korduvalt ja korduvalt maa suunas punast koletist vo\u0303i no\u0303ida meenutav olend. Veel hirmutavam tundus tema vo\u0303igas naer, mis rahvast lo\u0303busalt naerma ajas. Kaugemal seisjatele paistsid omaaegses ro\u0303ivastuses inimeste liikumised ja tantsud va\u0308hem ma\u0308rgatavalt ka\u0308tte, aga tegevus oli siiski aimatavalt arusaadav. Etenduse tegevustik ka\u0308sitles aega poolakate ja rootslaste vahelisest lahingust ning selle juurde jutustatud legendi. Ehmatasid vo\u0303imsad kahuripaugud. Kolmanda laengu ja\u0308rel lendasid taevalaotusse juba tuhandeteks kildudeks lagunenud ilutulestiku va\u0308rvilised raketid. Bauska muuseumio\u0308o\u0308 oli elamusterohke, aga ko\u0303ige na\u0308gemiseks ja\u0308i u\u0308hest o\u0303htust va\u0308heks. Seepa\u0308rast u\u0308ritas mo\u0303nigi veel ja\u0308rgmise pa\u0308eva hommikul ennast piinapinki aheldada ja proovida omal nahal ammuseid valuvo\u0303tteid pa\u0308ris vabatahtlikult."}, {"text_idx": "#000011", "text": "Orienteerujate autasustamisel ma\u0308ngis fortuna rollis otsustavat osa Jorma Sinkkila\u0308, kelle loosito\u0303mbamise u\u0308le polnud kellegil po\u0303hjust nuriseda. Auhinna loterii peavo\u0303iduks oli rahapuu, rahvapa\u0308raselt ka ahvileivapuu."}]